Pink portvin eller Rosé Port er en ny og moderne type portvin. Den laves af røde druer, men behandles som hvid portvin med hensyn til vinificering. På den må¨de opnår vinen sin karakteristiske lyserøde farve fra en kort periode med drueskindskontakt. Resultatet er en forfriskende stil, som lokker med frugtige aromaer af jordbær, hindbær og kirsebærblomster og en delikat sødme afbalanceret med livlig syre. Pink Rose Port er perfekt til varme sommerdage og ofte brugt som base for portvinsbaserede cocktails. Den bliver lavet af røde druesorter som Touriga Nacional, Touriga Franca, Tinta Roriz og Tinta Barroca, som er almindelige i Douro-dalen.